b'\n_START_ARTICLE_\nAbstrakcija\n_START_PARAGRAPH_\nAbstrakcija\xc2\xa0\xe2\x80\x93 tai, kas atsieta nuo s\xc4\x85sajos su tais elementais, kurie reik\xc5\xa1m\xc4\x97s at\xc5\xbevilgiu laikomi neesminiais._NEWLINE_Abstrakcijos k\xc5\xabrimo vyksmas yra abstrahavimas\xc2\xa0\xe2\x80\x93 turinio (reik\xc5\xa1m\xc4\x97s, bendro po\xc5\xbeymio ir t. t.) atskyrimas arba atsiejimas nuo s\xc4\x85ry\xc5\xa1io, turin\xc4\x8dio dar ir kit\xc5\xb3 d\xc4\x97men\xc5\xb3, kuri\xc5\xb3 sanderm\xc4\x97 kaip visuma yra ka\xc5\xbekas savito, individualaus, tod\xc4\x97l nepalyginamo. Abstrahuodama dvasia atskiria suvokiam\xc4\x85 turin\xc4\xaf nuo nereik\xc5\xa1mingomis laikom\xc5\xb3 s\xc4\x85saj\xc5\xb3, taiko diferenciacij\xc4\x85._NEWLINE_Unikalumas, ypatingumas, nepalyginamumas trukdo pa\xc5\xbeinimui, tod\xc4\x97l siekiant pa\xc5\xbeinti reikia i\xc5\xa1skirti objekto esm\xc4\x99, o susijusius elementus vertinti kaip nereik\xc5\xa1mingus. Suk\xc5\xabrus abstrakcij\xc4\x85 (= s\xc4\x85vok\xc4\x85) objektus galima lyginti tarpusavyje ir kombinuoti \xc4\xaf bendr\xc4\x85 visumos suvokim\xc4\x85._NEWLINE_Anot Karlo Gustavo Jungo, abstrahavimu pasi\xc5\xbeymi ne tik m\xc4\x85stymas, bet ir jausmas, poj\xc5\xabtis bei intuicija. Abstrahuojant libido atitraukiamas nuo objekto ir nukreipiamas atgal prie subjektyvaus abstraktaus turinio. Abstrahavimo i\xc5\xa1dava yra s\xc4\x85voka, o did\xc5\xbeiausio laipsnio abstrakcija yra id\xc4\x97ja, nes ji visi\xc5\xa1kai nutolusi nuo objekto, tod\xc4\x97l ne\xc4\xafsivaizduojama.'